
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1451 

22 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συγκρότηση Περιφερειακού Συμβουλίου Δημόσιας 

Υγείας Ιονίων Νήσων. 1 

Τροποποίηση Οργανισμού Εσωτερικών Υπηρεσιών 

Δήμου Ιτάνου Ν. Λασιθίου. 2 

Σύσταση Διαδημοτικής Επιχείρησης για την λειτουρ¬ 
γία του Χώρου Υγειονομικής Ταφής Απορρυμάτων 

Χερσονήσου - Μαλίων. 3 

Συγκρότηση υπηρεσιακού συμβουλίου της Νομαρχια¬ 
κής Αυτοδιοίκησης Αρκαδίας. 4 

Τροποποίηση του Καταστατικού της Νομαρχιακής 
Επιχείρησης Καταπολέμησης Κουνουπιών Καβά¬ 
λας (Ν.Ε.Κ.Κ.ΚΑ.). 5 

Καθιέρωση Υπερωριακής Εργασίας σε υπαλλήλους 
της Νομ/κής Αυτ/σης Καρδίτσας από 1.7.2004 - 

31.12.2004. 6 

Συγκρότηση Πρωτοβάθμιου Υπηρεσιακού Συμβου¬ 
λίου της Ν.Α. Πέλλας. 7 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην υπ’ αριθ. 07/ΔΤΑ/17767/ 

24.12.2004 απόφαση του Γενικού Γραμματέα Περι¬ 
φέρειας Αττικής. 8 


ΑΠΟΦΑΣΕΙΣ 

Αριθ. 10894 (1) 

Συγκρότηση Περιφερειακού Συμβουλίου Δημόσιας 
Υγείας Ιονίων Νήσων. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΙΟΝΙΩΝ ΝΗΣΙΩΝ 

Έχοντας υπόψη: 

1. Τις διατάξεις: 

α) του Ν. 2503/1997 «Οργάνωση, Στελέχωση, Διοίκηση 
της Περιφέρειας". 

β) του Ν. 3172/2003 "Οργάνωση και εκσυγχρονισμός 
των Υπηρεσιών Δημόσιας Υγείας και άλλες διατάξεις". 

γ) Του άρθρου 13τηςπαρ. 3του Ν. 2690/1999" Κύρωση 
του Κώδικα διοικητικής διαδικασίας και άλλες διατάξεις". 


2. Το υπ’ αριθμ. 1947/22.4.2004 έγγραφο της Νομ. 
Αυτ/σης Λευκάδας. 

3. Το υπ’ αριθμ. 1486/26.4.2004 έγγραφο της Νομ. 
Αυτ/σης Ζακύνθου. 

4. Το υπ’ αριθμ. 13538/21.4.2004 έγγραφο της Νομ. 
Αυτ/σης Κέρκυρας. 

5. Το υπ’ αριθμ. 864/4.5.2004 έγγραφο της Νομ. 
Αυτ/σης Κεφαλληνίας. 

6. Το υπ’ αριθμ. 508/22.4.2004 έγγραφο του Γ.Χ.Κ. - Χη¬ 
μική Υπηρεσία Κέρκυρας. 

7. Το υπ’ αριθμ. 3415/20.4.2004 έγγραφο του Γενικού 
Νοσοκομείου Κέρκυρας. 

8. Το υπ’αριθμ. 4655/13.11.2003 έγγραφο της ΚΕΔΚΕ. 

9. Τα υπ’ αριθμ. ΔΥ 1δ /οικ. 107957/4.11.2003 & 21770/ 

22.4.2004 έγγραφα του Υπουργείου Υγείας και Κοινωνι¬ 
κής Αλληλεγγύης. 

10. Το υπ’ αριθμ. 542/9.8.2004 έγγραφο της ΕΝΑΕ. 

11. Το γεγονός ότι δεν έχει συσταθεί Ε.Φ.Ε.Τ. στην Περι¬ 
φέρεια Ιονίων Νήσων, αποφασίζουμε: 

Συγκροτούμε Περιφερειακό Συμβούλιο Δημόσιας Υγεί¬ 
ας γιατηντριετία 2004 - 2007, αποτελούμενο από τους κά¬ 
τωθι: 

1. Τον Γενικό Γραμματέα της Περιφέρειας Σωτήριο Θ. 
Βόσδου, ως Πρόεδρο. 

2. Τον Γενικό Διευθυντή της Περιφέρειας Γιάννη Πέ- 
τσιο, ως Αντιπρόεδρο. 

3. Τον Πρόεδρο του Πε.Σ.Υ. Π. Ιονίων Νήσων Σπύρο Σπύ- 
ρου. 

4. Την Δ/ντρια Δημόσιας Υγείας και Πρόνοιας Περιφέ¬ 
ρειας Παπαβλασοπούλου Ελένη κλάδου ΠΕ Διοικητικού - 
Οικονομικού. 

5. Τον Δ/ντή Δημόσιας Υγείας και Πρόνοιας της Ν.Α 
Λευκάδας, κλάδου ΠΕ Ιατρών Ε.Σ.Υ. Γκουρνέλη Θωμά, με 
αναπληρωτή του τον Βρεττό Σωτήριο, κλάδου ΤΕ Επο¬ 
πτών. 

6. Την Δ/ντρια Δημόσιας Υγείας και Πρόνοιας της Ν.Α 
Κέρκυρας, Γ ραμμένου Σταματούλα, κλάδου ΠΕ Διοικητι¬ 
κού - Οικονομικού, με αναπληρωτή της τον Λίγκα Ιωάννη, 
κλάδου ΤΕ Εποπτών Δημόσιας Υγείας. 

7. Τον Δ/ντή Δημόσιας Υγείας και πρόνοιας της Ν.Α Ζα¬ 
κύνθου, Καράμπαμπα Γεώργιο κλάδου Π Ε Διοικητικού, με 
αναπληρωτή του τον Γιάννη Μπάστα, επίσης κλάδου ΠΕ 
Διοικητικού. 

8. Την Δ/ντρια Δημόσιας Υγείας και πρόνοιας της Ν.Α. 
Κεφαλληνίας - Ιθάκης, Φλωράτου Μαριάννα, κλάδου ΠΕ 
Διοικητικού με αναπληρώτρια της την Ξύδη Ευλαμπία 
κλάδου ΤΕ επόπτρια υγείας. 

9. ΤηνΔ/ντριατου εργαστηρίου Βιοπαθολογίαςτου Γε¬ 
νικού νοσοκομείου Κέρκυρας, Παναγιωτάκη Ευαγγελία, 
με αναπληρώτρια της την Βιοπαθολόγο Κλώνου Ελένη, 
Επιμελήτρια Α'του Ε.Σ.Υ. 

10. Τον Πρόεδρο του Επιστημονικού Συμβουλίου του Γε¬ 
νικού Νοσοκομείου Κέρκυρας και Δ/ντή του Ορθοπεδικού 
Τμήματος, Ιατρό Αρβανίτη Δημήτριο με αναπληρωτή του 
τον Δ/ντή του Βιοχημικού Τμήματος κ. Γεωργαλίδη Κων/νο. 

11. Τον Δ/ντή της Κτηνιατρικής Υπηρεσίαςτης Ν.Α. Κέρ¬ 
κυρας, Σωτηρίου Σπυρίδωνα. 

12 Την Δ/ντρια Περιβάλλοντος της Ν.Α. Κέρκυρας, Πα¬ 
παναστασίου Μαρία. 

13 Τον Δ/ντή Γ εωργίαςτης Ν.Α. Κέρκυρας, Βάρελη Σπυ¬ 
ρίδωνα . 

14 Την Προϊστάμενη της Χημικής Υπηρεσίας Κέρκυρας 
Σταυρακάκη Ελένη. 

Καθήκοντα γραμματέα της Επιτροπής θα ασκεί η Πρό¬ 
βατά Ευσταθία, κλάδου ΔΕ Τεχνικών, υπάλληλος Περι¬ 
φέρειας Ιονίων Νήσων, με αναπληρώτρια την Παντελιού 
Γεωργία, κλάδου ΔΕ Διοικητικού, αποσπασμένη υπάλ¬ 
ληλο στην Περιφέρεια Ιονίων Νήσων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κέρκυρα, 25 Αυγούστου 2004 

Ο Γ ενικός Γ ραμματέας Περιφέρειας 
ΣΩΤΗΡΙΟΣ Θ. ΒΟΣΔΟΥ 

- ♦ - 

Αριθ. 7035+4604 (2) 

Τροποποίηση Οργανισμού Εσωτερικών Υπηρεσιών 
Δήμου Ιτάνου Ν. Λασιθίου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη : 

1. Τις διατάξεις του άρθρου 12 του Ν. 1188/1981, όπως 
αντικαταστάθηκε με το άρθρο 26 του Ν. 1832/1989 
(Φ.Ε.Κ. 54/τ.Α') και το άρθρο 8 παρ. 5 του Ν. 2307/1995 
(Φ.Ε.Κ, 113/τ.Α'). 

2. Την υπ’ αριθμ. 1579/20.4.1999 απόφαση του Γενικού 
Γραμματέα με την οποία εγκρίθηκε ο Ο.Ε.Υ. του Δήμου 
Ιτάνου που δημοσιεύθηκε στο Φ.Ε.Κ. 1132/τ.Β'/ 
10.6.1999, ως και τις υπ’ αριθμ. 6047/11.9.2000 και 
211/8.2.2001 όμοιες αποφάσεις που δημοσιεύθηκαν στα 
υπ’ αριθμ. 1183/25.9.2000τ. Β'και 221/τ.Β'/6.3.2001 ΦΕΚ, 
αντίστοιχα. 

3. Την υπ’ αριθμ. 6730/12.8.2003 (ΦΕΚ 1288/Β/2003) από¬ 
φαση του Γενικού Γραμματέα Περιφέρειας Κρήτης "Ορι¬ 
σμός Εισηγητών και μεταβίβαση εξουσίας υπογραφής "Με 
Εντολή Γ ενικού Γ ραμματέα"" αποφάσεων, εγγράφων, και 
άλλωνπράξεωνστονΓενικόΔιευθυντή, στους Προϊσταμέ¬ 
νους Διευθύνσεων και Προϊσταμένους Τμημάτων και Γρα- 
φείωντων Υπηρεσιώντης Περιφέρειας Κρήτης, όπως τρο¬ 
ποποιήθηκε με την υπ’ αριθμ. 8548/14.4.2004 όμοια. 

4. Την υπ’ αριθμ. 164/2003 απόφαση του Δημοτικού 
Συμβουλίου Ιτάνου που αφορά την τροποποίηση του 
Ο.Ε.Υ. του Δήμου. 

5. Την υπ’ αριθμ. 92/2004 νόμιμη απόφαση του Δημοτι¬ 
κού Συμβουλίου Ιτάνου που αφορά την δημιουργία Συ¬ 
μπολιτείας με τους όμορους Δήμους Σητείας και Λεύκης 


για τη σύσταση Δημοτικής Αστυνομίας μετά την ολοκλή¬ 
ρωση των διαδικασιών που απαιτούνται σύμφωνα με τις 
διατάξεις του άρθρου 12 και 13 του Ν. 2946/2001 και του 
Π.Δ. 23/2002. 

6. Την υπ’ αριθμ. 26/2004 γνωμοδότηση του Υπηρεσια¬ 
κού Συμβουλίου του άρθρου 8 του Ν. 2307/1995 με την 
οποία γνωμοδοτεί ομόφωνα υπέρ της τροποποίησης του 
Ο.Ε.Υ. του Δήμου Ιτάνου, αποφασίζουμε: 

1. Διορθώνουμε την υπ’ αριθμ. 211/8.2.2001 απόφασή 
μας ως προς το άρθρο 13 (Προσωπικό Εποχιακών κ.λ.π. 
αναγκών), όπως παρακάτω: 

1.1. Από το εσφαλμένο: (2) εργάτες γενικών καθηκό¬ 
ντων στο ορθό: (1) εργάτης γενικών καθηκόντων. 

1.2. Προσθέτουμε μία (1) θέση Δημοτικής Αστυνομίας 
και δύο (2) θέσεις εργατών δομικών έργων οι οποίες εκ 
παραδρομής δεν είχαν συμπεριληφθεί ενώ υπήρχαν στον 
Ο.Ε.Υ., διαμορφώνοντας το άρθρο 13 του Ο.Ε.Υ., όπως 
παρακάτω: 

ΑΡΘΡΟ 13 

ΠΡΟΣΩΠΙΚΟ ΕΠΟΧΙΑΚΩΝ Κ.Λ.Π. ΑΝΑΓΚΩΝ 

Συνιστώνται δέκα (10) θέσεις με σχέση εργασίας Ιδιωτι¬ 
κού Δικαίου Ορισμένου Χρόνου, διαφόρων ειδικοτήτων 
για την αντιμετώπιση εποχιακών ή άλλων περιοδικών ή 
πρόσκαιρων αναγκών (Ν.2503/1997, άρθρο 18 παρ.12) 
ήτοι: 1 οδηγού αυτοκινήτου, 2 εργατών καθαριότητας, 2 
εργατών Δομικών Έργων, 1 Δημοτικής Αστυνομίας 1 Ερ¬ 
γάτης γενικών καθηκόντων 1 Εργοδηγός Δομικών Έρ¬ 
γων, 1 Υδραυλικού και 1 χειριστή Μηχ/των Έργων. 

2. Εγκρίνουμε την υπ’ αριθμ. 164/2003 απόφαση του 
Δημοτικού Συμβουλίου Ιτάνου μετηνοποίατροποποιείται 
ο Ο.Ε.Υ. του Δήμου, όπως παρακάτω: 

2.1 Προστίθεται στο άρθρο 1 "Διάρθρωση Υπηρεσιών 
του Δήμου" περ. Δ ως εξής: 

Δ) α)Αυτοτελές γραφείο Κέντρου Εξυπηρέτησης με 
δύο (2) οργανικές θέσεις. 

β)Οι αρμοδιότητες του Αυτοτελούς γραφείου (ΚΕΠ) εί¬ 
ναι: 

Αποστολή των Κέντρων αυτών είναι η παροχή διοικητι¬ 
κών πληροφοριών και η διεκπεραίωση των υποθέσεων 
των πολιτών από την υποβολή της αίτησης μέχρι την έκ¬ 
δοση της τελικής πράξης σε συνεργασία με τις καθ' ύλη 
αρμόδιες υπηρεσίες. 

Ειδικότερα το Κ.Ε.Π: 

Ενημερώνει και πληροφορεί τους πολίτες για τις ενέρ¬ 
γειες που απαιτούνται για την διεκπεραίωση διοικητικών 
υποθέσεων. 

Παραλαμβάνει αιτήσεις πολιτών, για τη διεκπεραίωση 
υποθέσεών τους από τις υπηρεσίες του Δημοσίου, τα 
στοιχεία των οποίων καταχωρεί σε ειδικό πρωτόκολλο. 

Διαθέτει για διευκόλυνσή τους έντυπα αιτήσεων κατά 
το άρθρο 3 παράγραφος 3 του Κώδικα Διοικητικής Διαδι¬ 
κασίας (Ν.2690/1999). 

Ελέγχει την πληρότητα των αιτήσεων των πολιτών και 
σε περίπτωση που για τη διεκπεραίωση της υπόθεσης 
απαιτούνται δικαιολογητικά, που δεν υποβάλλονται μαζί 
με την αίτηση, το ΚΕΠ τα αναζητά και τα παραλαμβάνει με 
οποιονδήποτε πρόσφορο τρόπο από τις αρμόδιες υπηρε¬ 
σίες, μετά από σχετική εξουσιοδότηση των πολιτών. 

Διαβιβάζει πλήρεις τους φακέλους των υποθέσεων των 
πολιτών, στην αρμόδια για τη διεκπεραίωσή τους υπηρε¬ 
σία, με οποιονδήποτε πρόσφορο τρόπο. Το τελικό έγγρα¬ 
φο αποστέλλεται από την αρμόδια υπηρεσία και πάλι στο 

ΚΕΠ υποβολής της αρχικής αίτησης, από το οποίο το πα- 
ραλαμβάνει ο πολίτης ή του αποστέλλεται από το ΚΕΠ 
στη διεύθυνση που έχει δηλωθεί με συστημένη επιστολή 
και με αντικαταβολή. 

Επιπλέον το ΚΕΠ παρέχει και τις εξής υπηρεσίες: 
Επικύρωση διοικητικών εγγράφων. 

Θεώρηση γνησίου υπογραφής. 

Χορήγηση παραβολών, κινητών επισήμων και υπεύθυ¬ 
νων δηλώσεων. 

Χορήγηση του αποδεικτικού φορολογικής ενημερότητας, 
μέσω ηλεκτρονικής διασύνδεσης με το σύστημα ΤΑΧΙ5. 

Με κοινές αποφάσεις του Υπουργού Εσωτερικών, Δη¬ 
μόσιας Διοίκησης και Αποκέντρωσης και του κατά περί¬ 
πτωση αρμόδιου Υπουργού καθορίζονται οι διοικητικές 
διαδικασίες μετά αντίστοιχα έντυπά τους, που θα διεκπε- 
ραιώνονται μέσω των ΚΕΠ. 

2.2 Προστίθενται στο άρθρο 10 "Τακτικές οργανικές θέ¬ 
σεις με σχέση εργασίας Δημοσίου Δικαίου" του ισχύοντος 
ΟΕΥ του Δήμου οι παρακάτω νέες θέσεις, οι οποίες κατα- 
νέμονται ως εξής: 

Α) Αυτοτελές Γραφείο ΚΕΠ 

-Μία (1) θέση του κλάδου ΔΕΙ Διοικητικού 

-Μία (1) θέση του κλάδου ΤΕ 17 Διοικητικού Λογιστικού 

Β) Οικονομικό Τμήμα 

-Μία (1) θέση του κλάδου ΠΕ Λογιστών 

Γ) Διοικητικό Τμήμα 

-Μία (1) θέση του κλάδου ΔΕ 38 Χειριστών Η/Υ 
Δ) Τεχνικό Τμήμα 

-Μία (1) θέση του κλάδου ΠΕ 9 Γεωπόνων 
-Μία (1) θέση του κλάδου ΔΕ 26 Μηχανοτεχνιτών αυτο¬ 
κινήτων 

-Μία (1) θέση του κλάδου ΔΕ 30 Υδραυλικών (Υπηρεσία 
άρδευσης) 

-Δύο (2) θέσεις του κλάδου ΥΕ 16 Εργατών άρδευσης 
(Υπηρεσία Άρδευσης) 

-Μία (1) θέση του κλάδου ΥΕ 16 Εργατών ύδρευσης 
(Υπηρεσία Ύδρευσης) 

-Δύο (2) θέσεις του κλάδου ΥΕ Εργατών Καθαριότητας 
(Υπηρεσία Καθαριότητας). 

2.3. Αντικαθίσταται το άρθρο 13 (Προσωπικό εποχια¬ 
κών κλπ αναγκών) του ισχύοντος ΟΕΥ όπως παρακάτω: 
"Συνιστώνται δέκα (10) θέσεις με σχέση εργασίας ιδιωτι¬ 
κού δικαίου ορισμένου χρόνου, διαφόρων ειδικοτήτων, 
για την αντιμετώπιση εποχιακών ή άλλων περιοδικών ή 
πρόσκαιρων αναγκών (2503/1997, άρθρο 18 παρ. 12) 
ήτοι: 1 θέση Οδηγού αυτοκινήτων, 1 θέση εργάτη καθα¬ 
ριότητας, 2 θέσεις εργατών γενικών καθαριότητας, 1 θέ¬ 
ση εργοδηγού Δομικών Έργων, 1 θέση υδραυλικού, 3 θέ¬ 
σεις υδρονομέων και 1 θέση διοικητικού υπαλλήλου" 
Κατά τα λοιπά ισχύουν οι υπ’ αριθμ. 1579/20-4-1999, 
6047/11.9.2000 και 211/8.2.2001 αποφάσεις μας. 

Από την απόφαση αυτή προκαλείται επιπλέον δαπάνη 
εις βάρος του προϋπολογισμού του Δήμου ύψους 
113.624,5 Ευρώ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άγιος Νικόλαος, 26 Αυγούστου 2004 
Με εντολή Γ ενικού Γ ραμματέα Περιφέρειας 
Η Διευθύντρια 

ΚΥΡΙΑΚΗ ΒΑΣΙΛΑΚΗ - ΜΑΥΡΙΚΑΚΗ 


Αριθ. 17209 (3) 

Σύσταση Διαδημοτικής Επιχείρησης για την λειτουργία 
του Χώρου Υγειονομικής Τ αφής Απορριμάτων Χερσο¬ 
νήσου - Μαλίων". 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη : 

1. Τις διατάξεις του άρθρου 277 & 278 του Δ.Κ.Κ.(Π.Δ. 
410/1995). 

2. Την υπ’ αριθμ. 25027/9.4.1984 απόφαση του Υπ. Εσω¬ 
τερικών. 

3. Το υπ’ αριθμ. 85050 /29.11.1984 έγγραφο του Υπ. 
Εσωτερικών. 

4. Την με αριθμ. 6730/12.08.2003 (ΦΕΚ 1288/Β/2003) 
απόφασή μας " περί μεταβίβασης εξουσίας υπογραφής" 
με εντολή Γ εν. Γ ραμματέα αποφάσεων εγγράφων και άλ¬ 
λων πράξεων στον Γεν. Δ/ντή, στους προϊστάμενους των 
Δ/νσεων και Τμημάτων. 

5. Την υπ’ αριθμ. 5296/23.10.2003 έκθεση αξιολόγησης 
της οικονομοτεχνικής μελέτης από τη Δ/νση Σχεδιασμού 
και Ανάπτυξης της Περιφέρειας. 

6. Τη υπ’ αριθμ. απόφαση 652/2003 απόφαση του Δή¬ 
μου Χερσονήσου περί Σύστασης Διαδημοτικής Επιχείρη¬ 
σης για την λειτουργία του Χ.Υ.Τ.Α. Χερσονήσου - Μαλίων 
και τη συμπληρωματική αυτής με αριθμ. 217/2004. 

7. Τη υπ’ αριθμ. απόφαση 439/2003 απόφαση του Δή¬ 
μου Μαλίων περί έγκρισης και παραλαβής μελέτης σύ¬ 
στασης Διαδημοτικής Επιχείρησης για την λειτουργίατου 
Χ.Υ.Τ.Α. Χερσονήσου - Μαλίων, και την όμοια υπ’ αριθμ. 
512/2003 απόφαση του Δήμου Μαλίων που αφορά την 
τροποποίηση της υπ’ αριθμ. 439/2003 απόφαση του Δ.Σ. 
περί έγκρισης και παραλαβής μελέτης σύστασης Διαδη¬ 
μοτικής Επιχείρησης για την λειτουργία του Χ.Υ.Τ.Α. Χερ¬ 
σονήσου - Μαλίων, καθώς καιτην συμπληρωματική αυτής 
υπ’ αριθμ.141/2004, αποφασίζουμε: 

Α. Εγκρίνουμε τις ανωτέρω αποφάσεις των Δημοτικών 
Συμβουλίων με αριθμ. 652/2003 και 217/2004 του Δήμου 
Χερσονήσου και τις με αριθμ. 439/2003, 512/2003 και 
141/2004 αποφάσεις του Δήμου Μαλίων σχετικά με τη σύ¬ 
σταση αμιγούς διαδημοτικής επιχείρησης λειτουργίας 
του ΧΥΤΑ Χερσονήσου - Μαλίων ως ακολούθως: 

1. Τη σύσταση από κοινού των Δήμων Χερσονήσου και 
Μαλίων Αμιγούς Διαδημοτικής Επιχείρησης με την επω¬ 
νυμία "ΔΙΑΔΗΜΟΤΙΚΗ ΕΠΙΧΕΙΡΗΣΗ ΛΕΙΤΟΥΡΓΙΑΣ ΧΩ¬ 
ΡΟΥ ΥΓΕΙΟΝΟΜΙΚΗΣ ΤΑΦΗΣ ΑΠΟΡΡΙΜΜΑΤΩΝ ΔΗΜΩΝ 
ΧΕΡΣΟΝΗΣΟΥ - ΜΑΛΙΩΝ" (Ν.Π.Ι.Δ) και διακριτικό τίτλο 
"ΔΙΑΔΗΜΟΤΙΚΗ ΕΠΙΧΕΙΡΗΣΗ ΧΥΤΑ ΧΕΡΣΟΝΗΣΟΥ - ΜΑ- 
ΛΙΩΝ"ως ίδιο νομικό πρόσωπο ιδιωτικού δικαίου, το οποίο 
διέπεται από τις διατάξεις 277 και επόμενα του Π.Δ. 
410/1995 και τα σχετικά με τα παραπάνω Π. Διατάγματα 
για τις αμιγείς δημοτικές και διαδημοτικές επιχειρήσεις. 

2. Σκοποί της επιχείρησης είναι: 

• Η επιμελημένη λειτουργία και διαχείριση του υφιστάμε¬ 
νου Χώρου Υγειονομικής Ταφής Απορριμμάτων (Χ.Υ.Τ.Α) 
που βρίσκεται στη θέση Πυργιά του Δήμου Χερσονήσου. 

Η απρόσκοπτη λειτουργία του Χ.Υ.Τ.Α. αποτελεί πρω¬ 
ταρχικό στόχο της επιχείρησης που επιτυγχάνεται με την 
καλή οργάνωση, που λαμβάνει υπόψη τον κοινωνικό χα¬ 
ρακτήρα του έργου, αλλά και κριτήρια οικονομικά, ώστε 
να εξασφαλίζεται κατά το ελάχιστο το κόστος λειτουργία 
του ΧΥΤΑ, η βελτίωση των παρεχομένων υπηρεσιών και η 
ανάπτυξη νέων συμπληρωματικών έργων. 

• Η συστηματική παρακολούθηση όλων των τεχνικών 
και λοιπών διαδικασιών που εξασφαλίζουν την τήρηση 
των εγκεκριμένων περιβαλλοντικών όρων την αποφυγή 
εστιών μόλυνσης και εν γένει την περιβαλλοντική προ¬ 
στασία. 

• Η αποκατάσταση και φροντίδα του χώρου του ΧΥΤΑ 
και η επανένταξή του στο ευρύτερο περιβάλλον όπως 
επιβάλλει η ορθολογική υγειονομική ταφή των απορριμ¬ 
μάτων. 

• Η σε επόμενο στάδιο και σε συνεργασία με τους δή¬ 
μους Χερσονήσου και Μαλίων εφαρμογή συστήματος 
ολοκληρωμένης διαχείρισης των απορριμμάτων της πε¬ 
ριοχής με έμφαση: 

- στην ενημέρωση, ευαισθητοποίηση, ενθάρρυνση και 
υποστήριξη των δημοτών για αλλαγή συμπεριφοράς και 
την εδραίωση περιβαλλοντικής συνείδησης. 

- στην εφαρμογή διαχειριστικών πρακτικών για την επί¬ 
τευξη οικονομιών κλίμακας, μείωση των ποσοτήτων των 
απορριμμάτων καθώς και την ανακύκλωση ή ανάκτησή 
των. 

• Η συστηματικήπαρακολούθησητόσοτωνποσοτήτων 
όσο και της σύνθεσης των απορριμμάτων της περιοχής 
και η δημιουργία βάσης δεδομένων ώστε να μπορεί να δί¬ 
δεται στατιστικά θεμελιωμένη πληροφόρηση. 

• Ο έλεγχος των προϊόντων αναερόβιας ανασύνθεσης, 
με δειγματοληψίες - αναλύσεις στραγγισμάτων, δειγμα¬ 
τοληψίες μετρήσεις βιοαερίου, δειγματοληψίες αναλύ¬ 
σεις υπόγειων νερών, η σύνταξη ετήσιων εκθέσεων και η 
δημιουργία βάσης δεδομένων. 

• Η ανάπτυξη συνεργασιών και η συμμετοχή σε δίκτυα 
με τοπικούς περιφερειακούς, εθνικούς και διεθνείς φο¬ 
ρείς προκειμένου να ανταλλάσσονται οι εμπειρίες και να 
διαχέεται η τεχνολογία σε ότι αφορά τη διαχείριση των 
στερεών αποβλήτων. 

• Η διάθεση των στοιχείων που αφορούν τη διαχείριση 
των απορριμμάτωντης περιοχής και του ΧΥΤΑ σε κάθε εν¬ 
διαφερόμενο φορέα του δημόσιου και ευρύτερου δημό¬ 
σιου τομέα προκειμένου να βοηθηθεί ο σχεδιασμός και η 
λήψη αποφάσεων. 

• Η παρακολούθηση του θεσμικού πλαισίου που διέπει 
τη διαχείριση των απορριμμάτων και του περιβάλλοντος 
γενικότερα, τόσο σε εθνικό όσο και σε ευρωπαϊκό επί¬ 
πεδο. 

• Η αξιοποίηση εθνικών και κοινοτικών προγραμμάτων, 
ώστε να εξασφαλίζονται οι χρηματοδοτικοί πόροι για την 
άσκηση περιβαλλοντικής πολιτικής, την ανάπτυξη υπηρε¬ 
σιών ολοκληρωμένης διαχείρισης, την κατασκευή των 
αναγκαίων συμπληρωματικών υποδομών του ΧΥΤΑ και 
την προμήθεια του αναγκαίου μηχανολογικού εξοπλι¬ 
σμού συλλογής, διαλογής, μεταφόρτωσης και μεταφο¬ 
ράς στο ΧΥΤΑ. 

• Η αγορά ή μίσθωση ακινήτων και κινητών που είναι 
αναγκαία για την εύρυθμη λειτουργία της, και η εκποίηση 
ή εκμίσθωση ακινήτων και κινητών που ανήκουν στην επι¬ 
χείρηση. 

• Η σύναψη δανείων βραχυπρόθεσμης ή μακροπρόθε¬ 
σμης διάρκειας δυνάμενη για την ασφάλειά τους να εκ¬ 
χωρεί το σύνολο ή μέρος από τις προσόδους της και να 
παρέχει δικαιώματα υποθήκης σε ακίνητά της. 

• Η δημοσιότητα των διαδικασιών και της λειτουργίας 
της για την εξασφάλιση της διαφάνειας σε θέματα όπως 


ο προγραμματισμός δράσης, ο προϋπολογισμός, ο ισο¬ 
λογισμός, οι διαδικασίες πρόσληψης προσωπικού, η ανά¬ 
θεση μελετών, έργων και προμηθειών. 

• Η εκπαίδευση - επιμόρφωση των εργαζομένων στην 
επιχείρηση σε θέματα οργάνωσης - διοίκησης επιχειρή¬ 
σεων, επιστημονικών και τεχνολογικών εξελίξεων στους 
τομείς δραστηριότητας της επιχείρησης. 

3. "Η επιχείρηση διοικείται από το Διοικητικό Συμβούλιο 
που αποτελείται από επτά (7) μέλη με τους νόμιμους ανα¬ 
πληρωτές τους. 

Από τα μέλη του διοικητικού συμβουλίου της επιχείρη¬ 
σης δύο (2) μέλη είναι αιρετοί, μέλη του Δημοτικού Συμ¬ 
βουλίου του Δήμου Χερσονήσου, ένας (1) Δημότης Δή¬ 
μου Χερσονήσου σχετικός με το αντικείμενο, δύο (2) μέ¬ 
λη είναι αιρετοί, μέλη του Δημοτικού Συμβουλίου του 
Δήμου Μαλίων, ένας (1) δημότης Δήμου Μαλίων σχετικός 
με το αντικείμενο και τέλος ένας (1) εκπρόσωπος των ερ¬ 
γαζομένων της επιχείρησης, η θέση του οποίου θα καλυ¬ 
φθεί όταν ο αριθμός των εργαζομένων της επιχείρησης 
υπερβείτον αριθμό είκοσι (20). 

4. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και ο Πρόεδρόςτου θα 
ορίζεται από το Δημοτικό Συμβούλιο του Δήμου Χερσο¬ 
νήσου [παρ. 2 του άρθρου 2 της υπ’ αριθμ. 25027/ 
9.4.1984 κανονιστικής απόφασης του Υπουργού Εσωτε¬ 
ρικών (ΦΕΚ 244 τ. Β'/1984)]. 

5. Αφού συσταθεί η επιχείρηση το Δημοτικό Συμβούλιο 
θα ορίσει ονομαστικά τα τρία μέλη του Διοικητικού Συμ¬ 
βουλίου και τους αναπληρωτές τους, καθώς και τον Πρό¬ 
εδρο του Διοικητικού Συμβουλίου της επιχείρησης ο οποί¬ 
ος θα είναι μέλος του Δημοτικού Συμβουλίου του Δήμου 
Χερσονήσου (άρθρο 285 §3 Π.Δ. 410/1995). 

6. Η διάρκεια της επιχείρησης είναι δέκα (10) χρόνια 
από τη δημοσίευση της, κατά το νόμο, πράξης του Γ. 
Γραμματέατης Περιφέρειας Κρήτης στην Εφημερίδα της 
Κυβέρνησης. 

7. Έδρα της επιχείρησης είναι ο Δήμος Χερσονήσου και 
ιδιαίτερα το Δημοτικό Κατάστημα του Δήμου Χερσονή¬ 
σου. 

8. Πόροι της επιχείρησης είναι τα έσοδα από την άσκη¬ 
ση των δραστηριοτήτων της, οι πρόσοδοι από την περι¬ 
ουσία της, δάνεια, κληρονομιές, εισφορές, δωρεές και 
λοιπές επιχορηγήσεις. 

9. Το κεφάλαιο κίνησής της επιχείρησης για το πρώτο 
έτος είναι 61.016,00 Ευρώ. 

10. Το αρχικό της κεφάλαιο της επιχείρησης ανέρχεται 
στο ποσό των 120.000,00 Ευρώ το οποίο καλύπτεται κατά 
50% επί του παραπάνω ποσού, ήτοι 60.000,00 Ευρώ από 
το Δήμο Χερσονήσου και κατά 50% επίτου παραπάνω πο¬ 
σού, ήτοι 60.000,00 Ευρώ, από το Δήμο Μαλίων. 

Ο Δήμος Χερσονήσου διαθέτει νομίμως στην επιχείρη¬ 
ση το ποσό των 60.000,00 Ευρώ, το οποίο θα κατατεθεί με 
τη σύσταση της επιχείρησης. 

Ο Δήμος Μαλίων διαθέτει νομίμως στην επιχείρηση το 
ποσό των 60.000,00 Ευρώ, το οποίο θα κατατεθεί με τη 
σύσταση της επιχείρησης. 

11. Η επιχείρηση διαλύεται, όταν λήξει χωρίς να παρα- 
ταθεί ο χρόνος για τον οποίο έχει συσταθεί, όταν πτωχεύ- 
σει, καθώς και σε κάθε άλλη περίπτωση που προβλέπεται 
από τη συστατική πράξη και τη νομοθεσία. 

Η Διαδημοτική επιχείρηση διαλύεται με αποφάσεις των 
Δημοτικών Συμβουλίων των Δήμων που έχουν αθροιστικά 
ποσοστό συμμετοχής στο κεφάλαιο της περισσότερο 
από εβδομήντα στα εκατό (70%), και απόφαση του 
Υπουργού Εσωτερικών Δημόσιας Διοίκησης και Αποκέ¬ 
ντρωσης ή όπως ορίζει εκάστοτε η νομοθεσία. 

12. Τη διάλυση της επιχείρησης ακολουθεί η εκκαθάρι¬ 
ση. Εκτός από την περίπτωση της πτώχευσης, η εκκαθά¬ 
ριση γίνεται από εκκαθαριστές που ορίζονται από τα Δη¬ 
μοτικά Συμβούλια των δήμων που συμμετέχουν και καλύ¬ 
πτουν περισσότερο από το 70% του κεφαλαίου της 
επιχείρησης. 

Με τον ορισμό των εκκαθαριστούν παύει αυτοδίκαια η 
παρουσία των μελών του Δ.Σ. και τις αρμοδιότητες του 
ασκούν οι εκκαθαριστές, εκτός από τις αρμοδιότητες που 
θα κρατήσουν τα ίδια τα Δημοτικά Συμβούλια των δήμων 
που συμμετέχουν. Επίσης με τον ορισμό των εκκαθαρι¬ 
στούν παύει αυτοδίκαια η εξουσία των ελεγκτών. 

Με την εκκαθάριση διεκπεραιώνονται οι εκκρεμείς υπο¬ 
θέσεις, εισπράττονται οι απαιτήσεις, ρευστοποιείται η πε¬ 
ριουσία και πληρώνονται τα χρέη της επιχείρησης. 

Το υπόλοιπο που απομένει μετά την εκκαθάριση διανέ¬ 
μεται στους Δήμους που συμμετέχουν στην επιχείρηση 
ανάλογα με το ποσοστό συμμετοχής τους στο κεφάλαιό 
της. Οι λογαριασμοί της εκκαθάρισης εγκρίνονται από τα 
Δημοτικά Συμβούλια των Δήμων που έχουν αθροιστικά 
ποσοστό συμμετοχής στο κεφάλαιο περισσότερο από 
εβδομήντα στα εκατό (70%), τα οποία επίσης φροντίζουν 
για την απαλλαγή των εκκαθαριστούν από κάθε ευθύνη. Αν 
η διάλυση της επιχείρησης γίνει λόγω λήξης της διάρκει¬ 
ας της ή λόγω πτώχευσης που όμως ανακλήθηκε ή περα- 
τώθηκε με συμβιβασμό, είναι δυνατή η αναβίωση της επι¬ 
χείρησης σύμφωνα με αποφάσεις των Δημοτικών Συμ¬ 
βουλίων των Δήμων που συμμετέχουν και καλύπτουν 
περισσότερο από το 50% του κεφαλαίου της επιχείρησης 
και σχετική Πράξη του Γενικού Γραμματέα της Περιφέ¬ 
ρειας Κρήτης. 

13. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η δια¬ 
χείριση και η εποπτείατης επιχείρησης, διέπονται από τις 
σχετικές διατάξεις για τις δημοτικές, διαδημοτικές αμι¬ 
γείς επιχειρήσειςτου Π.Δ. 410/1995 (Δ.Κ.Κ) όπως ισχύουν 
σε συνδυασμό με: 

• Την υπ’ αριθμ. 25027/1984 απόφαση του Υπουργού 
Εσωτερικών που δημοσιεύθηκε στα ΦΕΚ 244/19.4.1984 
τεύχος Β και το υπ’ αριθμ. 85050 /29.11.1984 έγγραφο 
του Υπ. Εσωτερικών. 

• Από το Π .Δ. 520/1988 όπως ισχύει σήμερα. 

14. Ορίζονται τα δύο Δημοτικά Συμβούλια Χερσονήσου 
και Μαλίων να ασκούν τις αρμοδιότητες των άρθρων 277 
έως και 285τουΔ.Κ.Κ. (Π.Δ.410/1995) καιτηςπαρ. 2του 
άρθρου 5 της Υ.Α. 25027/1984 και το υπ’ αριθμ. 85050/ 
29.11.1984 έγγραφο του Υπ. Εσωτερικών. 

Η επωνυμία, οι σκοποί, οι δραστηριότητες τις οποίες θα 
αναπτύξει η επιχείρηση, η διάρκεια και η έδρα της, η διοί¬ 
κηση, το κεφάλαιο, οι πόροι, τα σχετικά με τη διάλυση και 
εκκαθάριση της και όλα τα σχετικά με την ανάπτυξη της 
επιχείρησης, αναφέρονται αναλυτικά στη συναφή οικο¬ 
νομοτεχνική μελέτη σύστασης της Αμιγούς αυτής Διαδη¬ 
μοτικής Επιχείρησης. 

Β. Από την απόφαση αυτή προκαλείται δαπάνη σε βά- 
ροςτου προϋπολογισμού του Δήμου Χερσονήσου 60.000 
ευρώ και στο Δήμο Μαλίων δαπάνη του ύψους 60.000 ευ¬ 
ρώ αντίστοιχα. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 18 Αυγούστου 2004 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

-♦- 

Αριθ. 6776 (5) 

Συγκρότηση υπηρεσιακού συμβουλίου της 
Νομαρχιακής Αυτοδιοίκησης Αρκαδίας. 

Ο ΝΟΜΑΡΧΗΣ ΑΡΚΑΔΙΑΣ 

Έχοντας υπόψη: 

1) Τις διατάξεις: 

α. Των άρθρων 9 και 11 παρ. 5 και 7 του Ν.3260/2004 
(ΦΕΚ 151 Α'). 

β. Τον Οργανισμό Εσωτερικής Οργάνωσης καιΛειτουρ- 
γίαςτης Ν.Α.Αρκαδίας (ΦΕΚ 1774τ.Β'/31.12.2001). 

γ. Της παραγράφου Β4του άρθρου 40 του Ν.1884/1990 
(ΦΕΚ 81 Α'). 

δ. Του άρθρου 6του Ν. 2839/2000 (ΦΕΚ 196 Α') και του 
Π.Δ/τος 30/1996 Κώδικας της Ν.Α. 

2) Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού γιατί το υπηρεσιακό συμβούλιο έχει ήδη συ- 
σταθεί και θα λειτουργεί σύμφωνα με την παρούσα συ¬ 
γκρότηση με ισάριθμα μέλη, αποφασίζουμε: 

1. Συγκροτούμε στη Ν.Α.Αρκαδίας πενταμελές υπηρε¬ 
σιακό συμβούλιο αρμόδιο για όλο το προσωπικό της Νο¬ 
μαρχιακής Αυτ/σης ως εξής: 

α. Τρεις (3) μονίμους υπαλλήλους με βαθμό Α' από αυ¬ 
τούς που υπάγονται στην αρμοδιότητα του υπηρεσιακού 
συμβουλίου και υπηρετούν στην έδρα του Υπηρεσιακού 
Συμβουλίου, με τους αναπληρωτές τους. Ένα τουλάχι¬ 
στον από τα τακτικά μέλη και ένα από τα αναπληρωματι¬ 
κά θα είναι διαφορετικού φύλλου από τα λοιπά, εφόσον 
υπάρχει και έχει τις νόμιμες προϋποθέσεις. 

β. Δύο αιρετούς εκπροσώπους των εργαζομένων με 
βαθμό τουλάχιστον Α' με τους αναπληρωτές τους. 

2. Τα υπό στοιχεία α'τακτικά μέλη της παρ. 1 ορίζονται από 
τον Νομάρχη από υπαλλήλους που πληρούν τις προϋποθέ¬ 
σεις να επιλεγούν ως προϊστάμενοι διευθύνσεων σύμφωνα 
με τις διατάξεις του άρθρου 11 του Ν.3260/2004. 

3. Τα υπό στοιχείο α' αναπληρωματικά μέλη της παρ. 1 
της παρούσης ορίζονται από τον Νομάρχη από υπαλ¬ 
λήλους που έχουν επιλεγεί ως προϊστάμενοι διευθύν¬ 
σεων. 

4. Με την απόφαση ορισμού των μελών του υπηρεσια¬ 
κού συμβουλίου, ορίζεται ως πρόεδρος ένα από τα τακτι¬ 
κά μέλη με αναπληρωτή του, επίσης ένα από τα μέλη αυ¬ 
τά. Στην περίπτωση που προεδρεύει ο αναπληρωτής του 
προέδρου θα συμμετέχει ως τακτικό μέλος ο αναπληρω¬ 
τής του προεδρεύοντος. 

5. Γραμματέας του υπηρεσιακού συμβουλίου ορίζεται 
υπάλληλος με βαθμό τουλάχιστον Γ', με αναπληρωτή του 
υπάλληλο του ιδίου βαθμού της οικείας υπηρεσίας. 

6. Η θητεία των μελών του υπηρεσιακού συμβουλίου εί¬ 
ναι διετής. 

7. Όταν το υπηρεσιακό κρίνει θέματα προσωπικού με 
σχέση εργασίας ιδιωτικού δικαίου, αντί των δύο αιρετών 
εκπροσώπωντων μονίμων υπαλλήλων μετέχουν οι δύο αι- 

ρετοί εκπρόσωποι ίου προσωπικού με σύμβαση εργα¬ 
σίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 30 Αυγούστου 2004 
Ο Νομάρχης 

ΔΗΜΗΤΡΙΟΣ ΚΩΝΣΤΑΝΤΟΠΟΥΛΟΣ 

-♦- 

Αριθ. 72 (5) 

Τροποποίηση του Καταστατικού της Νομαρχιακής Επι¬ 
χείρησης Καταπολέμησης Κουνουπιών Καβάλας 
(Ν.Ε.Κ.Κ.ΚΑ.). 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΚΑΒΑΛΑΣ 
Λαμβάνοντας υπόψη: 

1) Τις διατάξεις του άρθρου 76 του Π.Δ. 30/1996 (ΦΕΚ 
Α' 21). 

2) Το άρθρο 2παρ. 1 και 4του Π.Δ. 331/5.9.1996. 

3) Την υπ’ αριθμ. 9/28.2.2000 Απόφαση του Νομαρχια¬ 
κού Συμβουλίου Καβάλας (ΦΕΚ489/6.4.2000τ.Β'), με την 
οποία συστάθηκε αμιγής Νομαρχιακή Επιχείρηση με την 
επωνυμία "Νομαρχιακή Επιχείρηση Καταπολέμησης Κου¬ 
νουπιών Καβάλας (Ν.Ε.Κ.Κ.ΚΑ.)" και αποτελεί το κατα¬ 
στατικό της και 

4) Την εισήγηση του Β' Βοηθού Νομάρχη Καβάλας, 
Μπαλίκα Ανδρέα 

αποφασίζει ομόφωνα 

Την τροποποίηση του Καταστατικού της Νομαρχιακής 
Επιχείρησης Καταπολέμησης Κουνουπιών Καβάλας 
(Ν.Ε.Κ.Κ.ΚΑ.) (Απόφαση Νομαρχιακού Συμβουλίου Καβά¬ 
λας, υπ’ αριθμ. 9/28.2.2000), ώστε το Δ.Σ της Νομαρχια¬ 
κής Επιχείρησης Καταπολέμησης Κουνουπιών Καβάλας 
(Ν.Ε.Κ.Κ.ΚΑ.) να αποτελείται από επτά (7) μέλη εκ των 
οποίων, όμως, τα τέσσερα (4) αιρετά απάτη Νομαρχιακή 
Αυτοδιοίκηση (τρεις από την συμπολίτευση ένας από την 
αντιπολίτευση), ένας εκπρόσωπος από το Δήμο Χρυσου- 
πόλεως, ένας εκπρόσωπος από τον Δήμο Κεραμωτής και 
ένας εκπρόσωπος από το Δημοκρίτειο Πανεπιστήμιο 
Θράκης, και Πρόεδρος του Διοικητικού Συμβουλίου να εί¬ 
ναι μόνο μέλος του Νομαρχιακού Συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 3 Αυγούστου 2004 
Ο Πρόεδρος 

ΓΕΩΡΓΙΟΣ ΤΣΑΛΟΥΧΙΔΗΣ 
-♦- 

Αριθ. 162 (6) 

Καθιέρωση Υπερωριακής Εργασίας σε υπαλλήλους 
της Νομ/κής Αυτ/σης Καρδίτσας μέχρι 31.12.2004. 

Ο ΝΟΜΑΡΧΗΣ ΚΑΡΔΙΤΣΑΣ 
Έχοντας υπόψη: 

1. Τις διατάξεις του Π.Δ. 30/1996 "Κώδικας Νομαρχια¬ 
κής Αυτοδιοίκησης". 

2. Τις διατάξειςτου άρθρου 15 και 18του Ν. 2503/1997 "Δι¬ 
οίκηση Οργάνωση Στελέχωση της Περιφέρειας ρύθμιση 
θεμάτων για την τοπική Αυτοδιοίκηση και άλλες διατάξεις. 

3. Τις διατάξεις του άρθρου 16του Ν. 3205. 

4. Τις ειδικές έκτακτες υπηρεσιακές ανάγκες που πα¬ 
ρουσιάζονται (χιονοπτώσεις, πλημμύρες, πυρκαγιές 


κ.λπ.) για την αντιμετώπιση των οποίων η υπηρεσία απα¬ 
σχολεί υπαλλήλους και ειδικότερα το τεχνικό εξοπλισμό 
με τους υπαλλήλους του πέραν του ωραρίου σε 24ωρη 
βάση και με εργασία σε νυχτερινές ώρες ημέρες αργίες 
και Κυριακές. 

5. Το γεγονός ότι το ύψος της προκαλούμενης δαπάνης 
ανέρχεται στο ποσό των 39.000 που θ’ αντιμετωπισθούν 
από την πίστωση που έχει εγγραφή στον προϋπολογισμό 
της ΝΑ του έτους 2004, αποφασίζουμε: 

Εγκρίνουμε να εργάζονται κατά το έτος 2004 και συ¬ 
γκεκριμένα για το χρονικό διάστημα που αρχίζει ένα μή¬ 
να πριν τη δημοσίευση της απόφασης στην Εφημερίδα 
της Κυβερνήσεως μέχρι το τέλος του έτους οι υπάλληλοι 
που υπηρετούν στην Δνση Τεχν.Υπηρεσιών (Τμ.Μηχ. Εξο¬ 
πλισμού) ως κατωτέρω: 

ΥΠΗΡΕΣΙΑ ΠΡΟΤΕΙΝΟΜΕΝΟΙ ΩΡΕΣ ΣΥΝΟΛΙΚΗ ΕΓΚ/ΜΕΝΗ 

ΥΠΑΛΛΗΛΟΙ ΑΠΑΣΧΟΛΗΣ ΔΑΠΑΝΗ ΠΙΣΤΩΣΗ 

ΔΝΣΗ 

ΤΕΧΝ. ΑΠΟΓΕΥΜΑΤΙΝΗ 

ΥΠΗΡΕΣΙΩΝ ΕΡΓΑΣΙΑ 

ΤΜ.ΜΗΧ. 

ΕΞΟΠΛΙΣΜΟΥ 33 5000 39.000 39.000 

ΝΥΧΤΕΡΙΝΗ 

500 

Κυριακές εξαιρ. 

500 

Σύνολο 

6000 

Η βεβαίωση προσφοράς εργασίας κάθε φορά θα γίνε¬ 
ται από τον Νομάρχη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καρδίτσα, 27 Ιουλίου 2004 
Ο Νομάρχης 

ΒΑΣ. ΑΝΑΓΝΩΣΤΟΠΟΥΛΟΣ 

-♦- 

Αριθ. οικ. 27713 (7) 

Συγκρότηση Πρωτοβάθμιου Υπηρεσιακού 
Συμβουλίου της Ν.Α. Πέλλας. 

Ο ΝΟΜΑΡΧΗΣ ΠΕΛΛΑΣ 

Έχοντας υπόψη: 

1. Τις διατάξεις: 

α. Των άρθρων 9 και 11 παρ. 5 και 7 του Νόμου 
3260/ΦΕΚ 151 Α76.8.2004. 

β. Του άρθρου 30 του Π.Δ. 30/1996 και της παρ. Β4του 
άρθρου 40 του Ν. 1884/1990 ΦΕΚ 81 Α'. 

γ. Του άρθρου 6του Ν.2839/2000 (ΦΕΚ 196 Α'). 

δ. Τον Οργανισμό Εσωτερικής Υπηρεσίαςτης Ν.Α. Πέλ¬ 
λας Αρ. Απόφασης Ν.Σ. 100/2003 ΦΕΚ 1742 Β/26.11.2003 

2. Την υπ’ αριθμ. οικ. 2264/5.4.1999 απόφαση σύστασης 
του υπηρεσιακού συμβουλίου της Ν.Α. Πέλλας (ΦΕΚ 
379/Β/13.4.1999). 

3. Το γεγονός ότι από τις διατάξεις της απόφασης αυ¬ 
τής δενπροκαλείταιπρόσθετη δαπάνη σε βάροςτου προ¬ 
ϋπολογισμού της Νομαρχιακής Αυτοδιοίκησης Πέλλας, 
ούτε του κρατικού προϋπολογισμού, γιατί με την παρού¬ 
σα σύσταση δεν μεταβάλλεται ο αριθμός των μελών του 
υφιστάμενου κατά την έναρξη ισχύος του Ν. 3260/ΦΕΚ 
151 Α76.8.2004 Υπηρεσιακού Συμβουλίου, αποφασί¬ 
ζουμε: 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


18585 


1. Συγκροτούμε στην Νομαρχιακή Αυτοδιοίκηση Πέλ¬ 
λας πενταμελές Υπηρεσιακό Συμβούλιο αρμόδιο για όλο 
το προσωπικό της Νομαρχιακής Αυτοδιοίκησης Πέλλας, 
το οποίο αποτελείται από: 

α. Τρεις (3) μόνιμους υπαλλήλους με βαθμό Α' από αυ¬ 
τούς, που υπάγονται στην αρμοδιότητα του Υπηρεσιακού 
Συμβουλίου και υπηρετούν στην έδρα του Υπηρεσιακού 
Συμβουλίου με τους αναπληρωτές τους. Ένα τουλάχι¬ 
στον από τα τακτικά μέλη και ένα από τα αναπληρωματικά 
θα είναι διαφορετικού φύλου από τα λοιπά, εφόσον υπάρ¬ 
χει και έχει τις νόμιμες προϋποθέσεις. 

β. Δύο (2) αιρετούς εκπροσώπους των υπαλλήλων με 
βαθμό τουλάχιστον Α', με τους αναπληρωτές τους. 

2. Τα υπό στοιχεία α' τακτικά μέλη της προηγουμένης 
παραγράφου ορίζονται από τον Νομάρχη από υπαλ¬ 
λήλους που πληρούν τις προϋποθέσεις να επιλεγούν ως 
προϊστάμενοι διευθύνσεων σύμφωνα με τις διατάξεις του 
άρθρου 11 του Ν. 3260/ΦΕΚ 151 Α76.8.2004 . 

3. Τα υπό στοιχείο α' αναπληρωματικά μέλη της παρα¬ 
γράφου 1 της παρούσης ορίζονται από τον Νομάρχη από 
υπαλλήλους που έχουν επιλεγεί ως προϊστάμενοι διευ¬ 
θύνσεων. 

4. Με την απόφαση του ορισμού των μελών του Υπηρε¬ 
σιακού Συμβουλίου ορίζεται ως Πρόεδρος ένα από τα τα¬ 
κτικά μέλη του Υπηρεσιακού Συμβουλίου με αναπληρωτή 
του επίσης ένα από τα τακτικά μέλη . Στην περίπτωση που- 
προεδρεύει ο αναπληρωτής του προέδρου θα συμμετέχει 
ως τακτικό μέλος ο αναπληρωτής του προεδρεύοντος. 

5. Εισηγητής ορίζεται με απόφαση του Νομάρχη ο Προϊ¬ 
στάμενος της υπηρεσίας προσωπικού με αναπληρωτή 
τον Προϊστάμενο της αμέσως υποκείμενης οργανικής μο¬ 
νάδας προσωπικού. 

6. Γραμματέας του Υπηρεσιακού Συμβουλίου ορίζεται 
υπάλληλος με βαθμό τουλάχιστον Γ' με τον αναπληρωτή 
του υπάλληλο του ιδίου βαθμού της οικείας υπηρεσίας. 

7. Η θητεία των μελών του Υπηρεσιακού Συμβουλίου 
που ορίζονται κατά την πρώτη εφαρμογή του παρόντος 
λήγει την 31.12.2006. 


8. Οι υποθέσεις που εκκρεμούν στο υφιστάμενο Υπηρε¬ 
σιακό Συμβούλιο και οι οποίες δεν έχουν κριθεί από αυτό 
κρίνονται από το υπηρεσιακό συμβούλιο που συγκροτεί¬ 
ται με την απόφαση αυτή χωρίς να απαιτείται εκ νέου πα¬ 
ραπομπή αυτών των υποθέσεων. 

9. Όταν το υπηρεσιακό συμβούλιο κρίνει θέματα προ¬ 
σωπικού με σχέση εργασίας ιδιωτικού δικαίου, αντί των 
δύο αιρετών εκπροσώπων των μονίμων υπαλλήλων μετέ¬ 
χουν οι δύο αιρετοί εκπρόσωποι του προσωπικού με σύμ¬ 
βαση εργασίας ιδιωτικού δικαίου αορίστου χρόνου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 25 Αυγούστου 2004 

Ο Νομάρχης 
ΠΑΚΗΣ ΣΙΒΕΝΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 8 ) 

Στην υπ’ αριθμ. 07/ΔΤΑ/17767/24.12.2004 απόφαση του 
Γενικού Γραμματέα Περιφέρειας Αττικής με την οποία συ- 
νεστήθη Ν.Π.Δ.Δ με την επωνυμία «42η Σχολική Επιτροπή 
του 4ου Λυκείου Νίκαιας», γίνονται οι παρακάτω διορθώ¬ 
σεις. 

1) Από το εσφαλμένο στο σημείο ΣΤ' «Κάθε άλλη πρό¬ 
σοδος.» 

Στο ορθό «Κάθε άλλη νόμιμη πρόσοδος.». 

2) Στην παράγραφο που αφορά την δαπάνη 

Από το εσφαλμένο «Από τις διατάξεις αυτής της από¬ 
φασης θα προκαλείται επιπλέον δαπάνη» 

Στο ορθό "Από τις διατάξεις αυτής της απόφασης δεν 
προκαλείται επιπλέον δαπάνη». 

(Από τον Περιφέρεια Αττικής) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΡΑΧ210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ίιίΐρ: νννννν.βί . 9γ - β-ΓηβϊΙ: \λ/θ 6 ιτι 351 θγ @ θ1.ς)Γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ - Διοικητήριο 
ΚΟΜΟΤΗΝΗ - Δημοκρατίας 1 


( 2310 ) 423 956 
( 210 ) 413 5228 
( 2610 ) 638 109 
( 2610 ) 638 110 
( 26510 ) 87215 
( 25310 ) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ - Πλ. Κωνσταντινουπόλεως 


( 2410 ) 597449 
( 26610 ) 89127 
( 26610 ) 89105 
( 2810 ) 396 409 
( 22510 ) 46 888 
( 22510 ) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

Σε έντυπη μορφή: 






• Για τα ΦΕΚ από 1 μέχρι 16 σελίδες σε 1 

ουίΌ, προσαυξανόμενη κατά 0,20 θυιο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 θυτο ανά σελίδα. 




Σε μορφή ΟΟ: 






Τεύχος 

Περίοδος 

Ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μηνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας Ετήσιο 

100 

Β' 

3μηνιαίο 

80 

Ανωτάτου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 




• Η τιμή πώλησης μεμονωμένων Φ.Ε.Κ. ειδικού ενδιαφέροντος σε μορφή οά-ΓΟπτ και μέχρι 100 σελίδες σε 5 θυτο προσαυξανόμενη 


κατά 1 θιιιό ανά 50 σελίδες. 

Η τιμή πώλησης σε μορφή οά- γογπ δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 βυΐΌ ανά έτος. 

Τα παραπάνω οΟ-γοπί διατίθενται ύστερα από σχετική παραγγελία και αφορούν Φ.Ε.Κ. που έχουν δημοσιευθεί μετά από το έτος1994. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ. : τηλεφωνικά: 210-9472555, ί3Χ : 210- 9472556 ϊηΙθΓΠθΙ : ΚιΙΙρ://νννννν.θ1.9Γ. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙβΓΠθΙ 


225 € 

190 € 

320 € 

225 € 

65 € 

ΔΩΡΕΑΝ 

320 € 

160 € 

160 € 

95 € 

65 € 

ΔΩΡΕΑΝ 

33 € 

ΔΩΡΕΑΝ 

65 € 

33 € 

10 € 

ΔΩΡΕΑΝ 

2.250 € 

645 € 

225 € 

95 € 

- 

450 € 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Πρώτο (Α'), Δεύτερο (Β') και Τέταρτο (Δ') 

Για την παροχή δικαιώματος ηλεκτρονικής πρόσβασης σε Φ.Ε.Κ. προηγούμενων ετών, η τιμή προσαυξάνεται πέραν του ποσού της 
ετήσιας συνδρομής έτους 2004, κατά 25 θογο ανά έτος παλαιότητας και ανά τεύχος 


1 Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 
και το ποσό υπέρ ΤΑΠΕΤ (5% του ποσού της συνδρομής) στον κωδικό αριθμό εσόδων ΚΑΕ 3512) .Το πρωτότυπο αποδεικτικό είσπραξης 
(διπλότυπο) θα πρέπει να αποστέλλεται ή να κατατίθεται στην αρμόδια Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

1 Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίπίΘΓΠθΙ, με την καταβολή των αντίστοιχων 
ποσών συνδρομής καιΤΑΠΕΤ. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

" Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

" Η εγγραφή ή ανανέωση της συνδρομής πραγματοποιείται το αργότερο μέχρι την 3 Ιην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


































